stanford-oval/wikipedia huggingface dataset:
Oliver Kapanen
Ura > Seuraura > Läpimurto SM-liigassa

Varsinaisella tulokaskaudellaan 2022–2023 Kapanen teki läpimurtonsa SM-liigassa. Hän teki runkosarjassa 55 ottelussa tehot 10+17=27, joilla Kapanen sijoittui tulokkaiden pistepörssissä toiseksi edellään vain Jukurien Niko Huuhtanen. Pudotuspeleissä hän pelasi seitsemän ottelua tehden yhden syöttöpisteen. Kapanen oli kauden päätteeksi kolmen kärkifinalistin joukossa ehdolla SM-liigan vuoden tulokkaalle myönnettävän Jarmo Wasaman muistopalkinnon voittajaksi, mutta hän sijoittui äänestyksessä lopulta toiseksi, kun palkinnon vei Jukurien hyökkääjä Niko Huuhtanen. Joulukuussa 2022 hän teki KalPan kanssa vuoden mittaisen jatkosopimuksen.
Kausi 2023–2024 Kapasella alkoi nihkeästi ja hän teki kymmenessä ensimmäissä ottelussa vain kolme syöttöpistettä. Kapanen edusi KalPaa vuodenvaihteessa Spengler Cupissa, jonka jälkeen hän muodosti loppukaudella toimivan ketjun Juuso Mäenpään ja Matyáš Kantnerin kanssa. Kapanen teki 51 runkosarjaottelussa tehot 14+20=34, joilla hän oli joukkueen neljänneksi paras pistemies. Kapasen tehopisteistä 24 syntyi kevätkaudella.
Kapanen teki SM-liigauransa ensimmäisen pudotuspelimaalin ensimmäisen kierroksen ensimmäisessä ottelussa 15. maaliskuuta 2024 Vaasan Sportia vastaan. Hänen osumansa jäi KalPan 4–1-voittoon päättyneen ottelun voittomaaliksi. Kapanen sai ottelussa myös kakkossyöttöpisteen Benjamin Korhosen tekemään maaliin. Kari Nieminen valitsi hänet ottelun Alumnien tähtien ykköstähdeksi. Seuraavassa vieraissa pelatussa ottelussa 17. maaliskuuta 2024 Kapanen onnistui jälleen tekemään KalPan voittomaalin, joka ratkaisi joukkueelle 2–4-voiton ja puolivälieräpaikan. Hän sai myös kakkossyöttöpisteen Matyáš Kantnerin tekemään maaliin. Kenth Vesterlund valitsi Kapasen ottelun Alumnien tähtien ykköstähdeksi. Kapanen onnistui tekemään voittomaalin myös toisessa puolivälieräottelussa Tampereen Ilvestä vastaan. Kaikkiaan hän teki pudotuspelien aikana 13 ottelussa tehot 7+7=14, joilla Kapanen ja Juuso Mäenpää rikkoivat KalPan SM-liigahistorian yhden kauden pudotuspelien piste-ennätyksen, joka oli Oliverin sedän Sami Kapasen (6+7=13) hallussa keväältä 2010. Kaksikko jakoi koko liigan pistepörssin voiton Tapparan Anton Levtchin, Kärppien Teemu Turusen ja Pelicansin Ryan Laschin kanssa. Kapanen oli myös KalPan paras maalintekijä.
Ura > Seuraura > NHL-tulokassopimus, ensimmäiset NHL-ottelut ja Timrå IK

Toukokuussa 2024 uutisoitiin Kapasen siirtyvän kaksivuotisella sopimuksella Ruotsiin hänen syntymäkaupunkinsa joukkueeseen SHL-liigan Timråhon, jonka urheilutoimenjohtajana oli hänen isänsä Kimmo. Kuitenkin kuukautta myöhemmin kesäkuussa Kapanen teki kolmivuotisen NHL-tulokassopimuksen Montreal Canadiensin kanssa. Samana päivänä Timrå kertoi X-tilillään hänen hakevan pelipaikkaa Canadiensin syksyn harjoitusleiriltä, mutta palaavan lainalle Timrån vahvuuteen, mikäli Kapanen jäisi ilman NHL-paikkaa.
Syksyn 2024 harjoitusleirin päätteeksi Kapanen sai paikan Canadiensin NHL-kauden 2024–2025 avauskokoonpanosta. Hän teki teki NHL-debyyttinsä runkosarjan avauskierroksella 10. lokakuuta 2024 vierasottelussa Boston Bruinsia vastaan. Kapanen sai ottelussa jääaikaa 10.22 minuuttia. Hän teki myös ensimmäisen NHL-tehopisteensä syöttämällä Kaiden Guhlen tekemän maalin. Kapanen pelasi Canadiensissa alkukaudella kaikkiaan 12 ottelua tehden kaksi syöttöpistettä, kunnes marraskuussa seura tiedotti lainaavansa Kapasen loppukaudeksi Timrån vahvuuteen.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Kanada 2022 | jääkiekko |  |
Ura > Maajoukkueura > A-maajoukkue

Kapanen on pelannut Suomen A-maajoukkueessa yhteensä 16 ottelua tehopistein 7+2=9. Hänet valittiin ensimmäisen kerran A-maajoukkueeseen vuoden 2024 Beijer Hockey Gamesiin, kun Miro Aaltonen ja Henrik Haapala joutuivat jättämään turnauksen väliin. Kapanen sai tililleen ensimmäisen A-maaottelunsa turnauksen Karlskogassa pelatussa avausottelussa 8. marraskuuta 2024 Sveitsiä vastaan. Kapanen merkittiin Suomen 13. hyökkääjäksi, eikä hän saanut lopulta peliaikaa. Ensimmäiset jääaikansa A-maajoukkueessa Kapanen sai seuraavassa ottelussa 10. helmikuuta 2024 Karlstadissa Tšekkiä vastaan. Hänet merkittiin heti Suomen ykkössentteriksi laidoilleen toinen debytantti Joona Luoto sekä Pekka Jormakka. Ensimmäisen A-maajoukkuemaalinsa Kapanen teki Betano Hockey Gamesissa 2. toukokuuta 2024 Brnossa turnauksen isäntäjoukkue Tšekkiä vastaan. Hän sai ottelussa myös kakkossyöttöpisteen Jere Innalan maaliin, joka syntyi vastustajan tyhjään maaliin.
Kapanen edusti Suomea MM-kilpailuissa vuonna 2024. Turnauksen toisessa ottelussa Britanniaa vastaan hän onnistui tekemään kypärätempun, kun Suomi voitti ottelun lukemin 8–0. Kapanen valittiin joukkueensa ottelun parhaaksi pelaajaksi. Seuraavassa ottelussa Norjaa vastaan hän teki kaksi maalia, kun Suomi voitti ottelun lukemin 1–4. Kapanen teki turnauksessa kahdeksassa ottelussa kaikkiaan kuusi maalia, joilla hän voitti joukkueen sisäisen piste- ja maalipörssin. Valmentajat valitsivat Kapasen Suomen turnauksen yhdeksi kolmesta parhaasta pelaajasta.
Ura > Maajoukkueura > Nuorten ja poikien maajoukkueet

Kapanen pelasi myös alle 20-vuotiaiden MM-kilpailuissa vuonna 2022 ja 2023, joista ensimmäinen turnaus päättyi hopeaan. Jälkimmäisessä turnauksessa hän toimi Suomen kapteenina. Kapanen valittiin Slovakiaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Kapanen pelasi myös alle 18-vuotiaiden MM-kilpailuissa vuonna 2021. Hän loukkaantui turnauksen avausottelussa Venäjää vastaan, kun Kapanen kaatui kiekontavoittelutilanteessa hurjan näköisesti pää edellä päin laitaa, kun hänen luistelimensa osuivat yhteen Nikolai Makarovin luistinten kanssa. Kapanen oli sivussa kolmesta ottelusta, mutta hän kuntoutui puolivälierävaiheeseen. Yhteensä Kapanen on pelannut 39 nuorten ja 12 poikien maaottelua.
Pelityyli

Kapanen on itse kertonut sentterinä pelatessaan pyrkivänsä rytmittämään ketjun peliä ja jakamaan kiekkoa laitoihin, tekemään tilaa muille ja sitä kautta auttamaan hyökkäyspeliä. Hän on maininnut kehityskohteikseen yleispelaamisen ja luistelun. Jatkoaika.com-verkkolehden toimittaja Riku Isokosken mukaan Kapasen laukaus on varsin hyvä ja hän pystyy viimeistelemään osumia monipuolisesti. Isokosken mukaan Kapasen pitäisi kuitenkin pystyä kehittämään luisteluaan.
Kapanen on maininnut esikuvakseen Steven Stamkosin ja kertonut seuranneensa NHL:stä eniten hänen otteitaan.
Muuta

Kapasen isä Kimmo pelasi omalla urallaan SM-liigassa maalivahtina pudotuspelit mukaan lukien yhteensä 334 ottelua. Hän pelasi myös viitenä kautena Ruotsissa ja yhtenä kautena Saksassa. Kimmo toimi pelaajauransa jälkeen KalPassa eri seurajohtotehtävissä vuoteen 2017 asti, joista vuodet 2011–2013 toimitusjohtajana. Hän toimii nykyään Timrå IK:n SHL-joukkueen urheilutoimenjohtajana. Oliver Kapasen setä Sami pelasi hyökkääjänä pudotuspelit mukaan lukien yhteensä 918 NHL-ottelua. Suomen A-maajoukkueessa hän oli saavuttamassa mm. kahta olympiapronssia (Lillehammer 1994) ja Nagano 1998) ja maailmanmestaruuden (1995). Sami toimi myös Suomen kapteenina vuosien 2009 ja 2010 MM-kilpailuissa. Hän toimi vuodet 2003–2020 KalPan pääomistajana sekä pelaajauransa jälkeen myös päävalmentajana, toimitusjohtajana ja puheenjohtajana. Sami toimii nykyään myöskin pelaaja-agenttina. Hänet on aateloitu Suomen Jääkiekkoleijonaksi numerolla 224.
Oliver Kapasen serkut ja Samin pojat Kasperi ja Konsta ovat myös jääkiekkohyökkääjiä. Heistä Kasperi pelaa NHL-seura Edmonton Oilersissa ja hän on Pittsburgh Penguinsin ensimmäisen kierroksen varaus vuodelta 2014. Oliverin kanssa samana vuonna syntynyt Konsta Kapanen pelaa KalPan SM-liigajoukkueessa. Serkusten isoisä on entinen maajoukkuehyökkääjä ja olympiakävijä (Innsbruck 1976) Hannu Kapanen, joka on tehnyt myöhemmin valmennusuran SM-liigassa. Hänet on aateloitu Suomen Jääkiekkoleijonaksi numerolla 159. Serkusten isosetä Jari Kapanen pelasi hyökkääjänä 15 kautta Suomen pääsarjatasolla. Kapasen suvusta kuusi on kiekkoillut eri maajoukkueissa ja viisi IIHF:n alaisissa arvokisoissa. Hockey Hall of Famen mukaan vastaavaan ei ole yltänyt mikään toinen kiekkosuku.
Oliver Kapanen valmistui merkonomiksi Savon ammattiopistosta keväällä 2022.
Põltsamaan linna

Põltsamaan linna ja Põltsamaan Nigulisten kirkko.
Linna ja sen vallihauta.
Droonilla kuvattu video Põltsamaan linnasta
Põltsamaan linna (vir. Põltsamaa linnus tai vir. Põltsamaa ordulinnus; saks. Schloss Oberpahlen) on Etelä-Viron Põltsamaan kaupungissa sijaitseva raunioitunut keskiaikainen ritarilinna, jonka saksalainen ritarikunta rakensi vuonna 1272.
Historiaa

Põltsamaa sijaitsi keskiajalla Ugandiksi nimitetyssä maakunnassa. Saksalainen ritarikunta pyrki 1200-luvulla alistamaan Baltian maakunnat ja liittämään ne lännen kirkon piiriin. Vuonna 1215 ritarikunta hyökkäsi Turaidan suunnasta Ugandiin, ja paikalliset lupautuivat ottamaan kasteen vastaan. Saksalaisten voittokulusta huolestunut Pihkovan ruhtinas hyökkäsi Ugandiin, jolloin paikalliset pyysivät apua saksalaisilta. He riensivätkin avuksi ja tekivät yhdessä ugandilaisten kanssa kostoretken Pihkovaan. Tämä taas johti Viron läntisten maakuntien liittoon pihkovalaisten kanssa. Nämä hyökkäsivät virolaisten suuressa kapinassa yhteisvoimin Ugandin Otepäähän. Vakiinnuttaakseen valloituksensa ritarikunta teki vuonna 1272 Otto von Rodenstein johtamana Põltsamaan joen partaalle linnoituksen, josta linna on kehittynyt. Linnamaisen asun se sai 1500–1600-luvuilla. Linnanherra Woldemar Johann von Lauw kehitti siitä 1700-luvulla rokokoo-linnan. Rakennus kärsi suuria vaurioita vuonna 1941.
Aiheesta muualla

Kuvia tai muita tiedostoja aiheesta Põltsamaan linna Wikimedia Commonsissa
Pictures of Põltsamaa castle before the war. Europeana.
Pasila (televisiosarja)

| Pasila |
| --- | --- |
 Pasilan logo
Tyyli:  komedia, animaatio, satiiri
Kestoaika:  25 minuuttia
Luoja(t):  Atte Järvinen
Pääosissa:  Jani Volanen Kari Hietalahti Juho Milonoff Mari Lehtonen
Alkuperämaa:   Suomi
Alkuperäiskieli:  suomi
Verkko:  Yle TV2
Esitetty:  17. helmikuuta 2007 –  21. maaliskuuta 2013
Tuotantokausia:  6
Jaksoja:  64
Ikäraja:   
Tuotanto
Tuottaja(t):  Julia Jokinen (3. kausi)
Vastaava(t) tuottaja(t):  Olli Haikka Riina Hyytiä Jussi Jokinen (1. kausi)
Linjatuottaja:  Leena Mäenpää-Bentley (1.–2. kaudet)
Ohjaaja(t):  Atte Järvinen
Käsikirjoittaja(t):  Atte Järvinen
Säveltäjä(t):  Kalle Koivisto Kari Huikuri
Tuotantoyhtiö(t):  Filmiteollisuus Fine (1.–2. tuotantokaudet) Yellow Film & TV (3.–6. tuotantokaudet)
Seuraaja:  Pasila 2.5 – The Spin-Off
Aiheesta muualla
IMDb 
Pasila on vuosina 2007–2013 esitetty suomalainen humoristinen piirrossarja. Tietokoneella animoitu tv-sarja käsittelee Pasilan poliisien arkea satiirisesti. Atte Järvisen käsikirjoittamaa ja ohjaamaa sekä Yleisradion tilaamaa sarjaa tehtiin kuusi tuotantokautta ja yhteensä 64 jaksoa. Pasilan tekijäryhmä koostui pääasiassa samoista henkilöistä kuin aikaisemmin televisiossa esitetyn Itse valtiaat -sarjan. Pasilan ääninäyttelijöinä toimivat Jani Volanen, Kari Hietalahti, Juho Milonoff ja Mari Lehtonen. Alkuperäisen sarjan päätyttyä esitettiin 2014–2016 jatkosarja Pasila 2.5 – The Spin-Off.
Sarjan nimi viittaa todelliseen Pasilan poliisiasemaan, joskaan sarjassa nähtävä poliisitalo ei muistuta ulkoisesti oikeaa Pasilan poliisitaloa. Ainoa tunnistettava viittaus oikeaan Pasilan kaupunginosaan on sarjan alkutunnuksessa osana kaupunkisiluettia näkyvä Pasilan linkkitorni.
Tausta ja tuotanto

Pasila suunniteltiin alun perin yhden tuotantokauden mittaiseksi 12-osaiseksi sarjaksi, mutta sitä päätettiin jatkaa toiselle tuotantokaudelle. Ensimmäisen tuotantokauden jaksot olivat nähtävillä verkkosivuilla rajoitetun ajan ja ne julkaistiin DVD-muodossa 28. helmikuuta 2008. Toisen tuotantokauden jaksot olivat nähtävissä Yle Areenassa kuukauden ajan jakson ensiesityksen jälkeen. Toinen tuotantokausi julkaistiin DVD:nä 7. toukokuuta 2009. 
27. toukokuuta 2010 ilmoitettiin, että Pasilasta on suunnitteilla vuodeksi 2011 kaksi uutta 10 jakson pituista tuotantokautta. kolmas kausi alkoi 17. tammikuuta 2011 ja neljäs kausi alkoi 7. marraskuuta 2011. Myöhemmin kerrottiin, että kolmannen tuotantokauden jaksoissa Pöysti ajaa takaa huijareita ja alkaa kirjoittaa romaania.  5. tammikuuta Yle Areenaan ilmestyi ensimmäinen kokonainen Pasilan kolmannen tuotantokauden maistiaisjakso, nimeltään Päihdevalistaja ja 25. lokakuuta ensimmäinen kokonainen neljännen tuotantokauden maistiaisjakso, nimeltään Traileridarra. Sarjan viides tuotantokausi alkoi 23. tammikuuta vuonna 2012, jaksolla Koala vs. Valkohai.  Sarjan kuudes ja viimeinen tuotantokausi alkoi 27. joulukuuta 2012.  Sarjan viimeinen jakso esitettiin 21. maaliskuuta 2013.
Sarjan ensimmäistä kautta lähetettiin kahdesti, ensin lauantaina (kello 22.05) ja sitten uusintana keskiviikkona (kello 20.05). Toisen kauden jaksoja lähetettiin kolmesti, ensin maanantaina (kello 21.20), perjantaina (iltapäivällä) ja sitten lauantaina (alkuillasta). Perjantain uusinnoissa kaikki kirosanat oli sensuroitu ohjelman esitysajan takia.
Sarjaa alettiin vuonna 2012 dubata englanniksi, ja ensimmäinen englanninkielinen versio jaksosta ”Apulaiskaupunginjohtaja” julkaistiin 19. tammikuutaselvennä nimellä "Deputy Mayor" ja on nähtävissä Yle Areenassa. Jakso esitettiin ensimmäisen kerran televisiossa 9. huhtikuuta 2012. Samalla hahmot saivat englantilaiset nimet. Esim. Kyösti Pöystin nimi muutettiin Jefferson Andersoniksi. Muut hahmot ovat englanninkielisiltä nimiltään Brigman (Repomies), Smith (Neponen) ja Glimdear (Routalempi). Helga on hahmoista ainoa jota kutsutaan dubatussa versiossa alkuperäisnimellään. Jakson ääninäyttelijöinä toimivat Brian Norris, Eric Bauza ja Dorothy Elias-Fahn.
Palkintoja

Vuonna 2007 Yleisradio lähetti ohjelman kisaamaan Montreux’n Kultainen ruusu -kilpailuun.
Pasila voitti Venla-gaalassa 13. helmikuuta 2010 parhaan komediasarjan palkinnon, ja sarjan ohjaaja Atte Järvinen ilmoitti sarjan kolmannen kauden olevan työn alla. Pasilan työryhmä palkittiin myös Koura-palkinnolla 2010.
Hahmot

Kyösti Pöysti on sarjan päähenkilö. Hän on lyhyt, hyvin huono ihmissuhteissa ja hän käyttää isoa sinistä tuttia.
Rauno Repomies on sarjan toinen päähenkilö. Hän on dementoitunut vanhus, joka käyttää lääkkeitä ja jolla on mursuviikset.
Tommi Neponen on aseman poliiseista järkevin. Hän kuitenkin pitää Pöystiä nerona ja lainaa hänelle aina rahaa eikä koskaan pistä Pöystille vastaan.
Pekka Routalempi on yksi poliiseista. Hänen menneisyytensä tapahtumien jälkeen hänen mielestään melkein kaikki asiat ovat jänniä.
Helga on aseman ainoa naispoliisi ja heistä fyysisesti vahvin. Hän pitää kuntoilusta.
Juhani Kontiovaara on melkein kaikissa jaksoissa nähtävän aamu-tv-ohjelman Huomenta ihmiset juontaja. Hän myös tulee toimittajana eri paikkoihin uutisoimaan ajankohtaisista asioista.
Ääninäyttelijät

| 0 | 1 | 2 |
| --- | --- | --- |
|  Jani Volanen  | … |  Kyösti Pöysti, Juhani Kontiovaara   |
|  Kari Hietalahti  | … |  Rauno Repomies   |
|  Juho Milonoff  | … |  Tommi Neponen, Pekka Routalempi   |
|  Mari Lehtonen  | … |  Helga   |
Luettelo jaksoista > 1. tuotantokausi

Esitettiin 17. helmikuuta 2007 – 19. toukokuuta 2007.
| Numero | Esityspäivä Suomessa | Nimi |
| --- | --- | --- |
| 01 | 17. helmikuuta 2007 | Vasikka |
| 02 | 24. helmikuuta 2007 | Kiinalainen työvoima |
| 03 | 3. maaliskuuta 2007 | Toteemieläin |
| 04 | 10. maaliskuuta 2007 | Vanhempainyhdistys |
| 05 | 17. maaliskuuta 2007 | Linnoittautuneet vanhukset |
| 06 | 24. maaliskuuta 2007 | Reetta Ruusu |
| 07 | 31. maaliskuuta 2007 | Algamis |
| 08 | 7. huhtikuuta 2007 | Phil Collins -darra |
| 09 | 14. huhtikuuta 2007 | Luennoitsija |
| 10 | 21. huhtikuuta 2007 | Laillinen bordelli |
| 11 | 28. huhtikuuta 2007 | Avainpelaaja |
| 12 | 19. toukokuuta 2007 | Terroristi |
Luettelo jaksoista > 2. tuotantokausi

Esitettiin 19. tammikuuta 2009 – 6. huhtikuuta 2009.
| Numero | Esityspäivä Suomessa | Nimi |
| --- | --- | --- |
| 13 | 19. tammikuuta 2009 | Orvot koirat |
| 14 | 26. tammikuuta 2009 | Puolesta ja vastaan |
| 15 | 2. helmikuuta 2009 | Apulaiskaupunginjohtaja |
| 16 | 9. helmikuuta 2009 | Mutsis oli |
| 17 | 16. helmikuuta 2009 | Stalkkeri |
| 18 | 23. helmikuuta 2009 | Salaviina |
| 19 | 2. maaliskuuta 2009 | Kerjäläiset |
| 20 | 9. maaliskuuta 2009 | Eläke |
| 21 | 16. maaliskuuta 2009 | Olympiavoittaja |
| 22 | 23. maaliskuuta 2009 | Veli |
| 23 | 30. maaliskuuta 2009 | Kaksvitonen |
| 24 | 6. huhtikuuta 2009 | Tauno Muikku |
Luettelo jaksoista > 3. tuotantokausi

Esitettiin 17. tammikuuta 2011 – 28. maaliskuuta 2011.
| Numero | Esityspäivä Suomessa | Nimi |
| --- | --- | --- |
| 25 | 17. tammikuuta 2011 | Repomies, kunnon mies |
| 26 | 24. tammikuuta 2011 | Pöysti prosaistina |
| 27 | 31. tammikuuta 2011 | Päihdevalistajat |
| 28 | 7. helmikuuta 2011 | Ikuinen liekki |
| 29 | 14. helmikuuta 2011 | Karrelle palanut enkeli |
| 30 | 21. helmikuuta 2011 | Jyrsijä 2000 |
| 31 | 7. maaliskuuta 2011 | Pöystin 15 minuuttia |
| 32 | 14. maaliskuuta 2011 | Hiljainen päivä |
| 33 | 21. maaliskuuta 2011 | Lahko |
| 34 | 28. maaliskuuta 2011 | Julma pila |
Luettelo jaksoista > 4. tuotantokausi

Esitettiin 7. marraskuuta 2011 – 9. tammikuuta 2012.
| Numero | Esityspäivä Suomessa | Nimi |
| --- | --- | --- |
| 35 | 7. marraskuuta 2011 | Jortsun muisto |
| 36 | 14. marraskuuta 2011 | Piraatit |
| 37 | 21. marraskuuta 2011 | Vox Repomies, vox dei |
| 38 | 28. marraskuuta 2011 | Brasilian pojat |
| 39 | 5. joulukuuta 2011 | Routalempi netissä |
| 40 | 12. joulukuuta 2011 | Traileridarra |
| 41 | 19. joulukuuta 2011 | Solutus |
| 42 | 26. joulukuuta 2011 | Sesse Ensilumi |
| 43 | 2. tammikuuta 2012 | Eestinlaiva |
| 44 | 9. tammikuuta 2012 | Auervaara |
Luettelo jaksoista > 5. tuotantokausi

Esitettiin 23. tammikuuta 2012 – 26. maaliskuuta 2012.
| Numero | Esityspäivä Suomessa | Nimi |
| --- | --- | --- |
| 45 | 23. tammikuuta 2012 | Koala vs. valkohai |
| 46 | 30. tammikuuta 2012 | Routalemmen potkut |
| 47 | 6. helmikuuta 2012 | Non, je ne regrette rien |
| 48 | 13. helmikuuta 2012 | Cops |
| 49 | 20. helmikuuta 2012 | Neposen polttarit |
| 50 | 27. helmikuuta 2012 | Anonyymit kyynikot |
| 51 | 5. maaliskuuta 2012 | Schaibaajat |
| 52 | 12. maaliskuuta 2012 | Elämän rouva |
| 53 | 19. maaliskuuta 2012 | Obama |
| 54 | 26. maaliskuuta 2012 | Irtiotto |
Luettelo jaksoista > 6. tuotantokausi

Esitettiin 27. joulukuuta 2012 – 21. maaliskuuta 2013.
| Numero | Esityspäivä Suomessa | Nimi |
| --- | --- | --- |
| 55 | 27. joulukuuta 2012 | Paluu |
| 56 | 3. tammikuuta 2013 | Virginia heartbreaker |
| 57 | 17. tammikuuta 2013 | Missikisat |
| 58 | 24. tammikuuta 2013 | Naapuri |
| 59 | 31. tammikuuta 2013 | Urheilutoimittaja |
| 60 | 7. helmikuuta 2013 | Frankenstein |
| 61 | 14. helmikuuta 2013 | Perikato |
| 62 | 7. maaliskuuta 2013 | Repomiehen suometus |
| 63 | 14. maaliskuuta 2013 | R´outalempi |
| 64 | 21. maaliskuuta 2013 | Vimonen |
Aiheesta muualla

Ohjelman Internet-sivut
Yle Areena - Pasila
Tuotantoyhtiön internet-sivut[vanhentunut linkki]
Filmiteollisuuden Pasila -tietosivusto (Arkistoitu – Internet Archive)
Parhaita paloja molemmilta tuotantokausilta YLEn Elävässä arkistossa (teemaa täydennetään) (Arkistoitu – Internet Archive)
Pasila Voice Chasersissa (Arkistoitu – Internet Archive) (englanniksi)
Pasila Wiki
| --- | --- |
Televisiosarjat:   Pasila (jaksot)  Pasila 2.5 – The Spin-Off (jaksot) 
Hahmot:   Kyösti Pöysti  Rauno Repomies  Tommi Neponen  Pekka Routalempi  Helga  Juhani Kontiovaara  Darja
Instanssi

Instanssi voi tarkoittaa seuraavia:
Instanssi, tietojenkäsittelytieteessä
Instanssi, erityinen, massiivisissa, monen pelaajan verkkoroolipeleissä käytettävä pelialue
Instanssi, jonkin tuomioistuimen asemaa verrattuna sen alapuolella tai yläpuolella oleviin tuomioistuimiin
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Instanssi”, voi hakea sivunnimihaulla, laajalla sivunnimihaulla tai tekstihaulla.
Korosten

| Korosten Коростень |
| --- | --- |
 Piirin hallintorakennus edustoineen.
 lippu:  vaakuna
 Korosten
 Koordinaatit: 50.9485°N, 28.6420°E 
Valtio:   Ukraina
Alue:  Žytomyrin alue
Pinta-ala:  
 – Kokonaispinta-ala:  33,85 km²
Korkeus:  174 m
Väkiluku (2013):  65 503
Aikavyöhyke:  UTC+2
 – Kesäaika:  UTC+3
 
 www.korosten.in.ua 
Infobox OKVirheellinen NIMI-arvo: 
Korosten (ukr. Коростень) on kaupunki Žytomyrin alueella Ukrainassa. Se sijaitsee Pripetin sivujoen Užin varrella 87 kilometriä Žytomyrista pohjoiseen. Kaupunki on Korostenin piirin keskus. Asukkaita on noin 65 500 henkeä (vuonna 2013).
Muinaisvenäläinen Iskorosten oli drevljaanien tärkein kaupunki. Se mainitaan ensimmäisen kerran vuonna 945, jolloin ruhtinas Igor sai surmansa kaupungin luona. Seuraavana vuonna Igorin vaimo Olga hävitti sen kostona miehensä kuolemasta. Myöhemmin Iskorosten oli yksi Kiovan Venäjän kaupungeista. Už-joen rannalla on säilynyt sen jäännöksiä.
Nykyään Korosten on yksi Ukrainan Polesian teollisuuskeskuksista. Siellä on koneenrakennus-, rakennustarvike-, kemian-, puunjalostus-, tekstiili- ja elintarviketeollisuutta. Kaupunki on myös huomattava rautatie- ja maantieliikenteen risteyspaikka.
Rautatieasema.
Aiheesta muualla

Kuvia tai muita tiedostoja aiheesta Korosten Wikimedia Commonsissa
Korostenin kaupungin sivusto (Arkistoitu – Internet Archive) (ukrainaksi)
Raskaampaa joulua

| Raskaampaa joulua Raskasta joulua |
| --- | --- | --- |

Studioalbumin tiedot
 Julkaistu: 6. marraskuuta 2006
 Tyylilaji: heavy metal
 Levy-yhtiö: Warner Music
Listasijoitukset
  Suomen virallinen lista: 26.
Raskasta joulua -projektin muut julkaisut
| Raskasta joulua 2004 | Raskaampaa joulua 2006 | Raskasta joulua 2013 |
Raskaampaa joulua on vuonna 2006 julkaistu Warner Musicin julkaisema kokoelma joululauluja. Se on Raskasta joulua -projektin toinen levy. Kuten levyn nimikin kertoo, sovituksista on tehty hevimpiä ja raskaampia versioita. Levyä on myyty marraskuuhun 2016 mennessä yli 16 000 kappaletta, mikä oikeuttaa kultalevyyn.
Levyllä soittavia muusikoita ovat Erkka Korhonen (kitarat ja taustalaulu), Lauri Porra (basso), Vili Ollila (koskettimet, ohjelmointi), Anssi Nykänen (rummut), Aleksi Parviainen (taustalaulu), Anssi Växby (kontrabasso), Peter Lerche (kitara), Esa Kotilainen (koskettimet), Alexi Laiho (kitara) ja Tero Kostermaa (koskettimet, ohjelmointi).
Kappaleet

Marco Hietala (Nightwish/Tarot): "Ensimmäinen joulu" – 5.24
J. Ahola (Teräsbetoni): "Ilouutinen" – 4.14
Antony Parviainen (Machine Men): "Kun joulu on" – 5.38
J-P Leppäluoto (Charon): "Joululaulu" – 5.58
J. Ahola (Teräsbetoni): "En etsi valtaa, loistoa" – 3.44
Tony Kakko (Sonata Arctica): "Me käymme joulun viettohon" – 3.21
Ville Tuomi (Suburban Tribe): "Petteri Punakuono" – 4.40
Tony Kakko (Sonata Arctica): "Pieni rumpali" – 5.07
Ville Tuomi (Suburban Tribe): "Sydämeeni joulun teen" – 5.55
Antony Parviainen (Machine Men): "Tähti tähdistä kirkkain" – 3.56
J-P Leppäluoto (Charon): "Tonttu" – 5.46
Marco Hietala (Nightwish/Tarot): "Ave Maria" – 4.50
Aiheesta muualla

Myspace.com: Raskas joulu
Raskaampaa joulua Discogsissa. (englanniksi)
Albumi Raskaampaa joulua Encyclopaedia Metallum -sivustolla (englanniksi)
| n k Raskasta joulua |
| --- | --- |
 Marco Hietala  Tony Kakko  Ari Koivunen  Tommi Salmela  Ville Tuomi  Kimmo Blom  Antti Railio  JP Leppäluoto  Pasi Rantanen  Antony Parviainen  Jarkko Ahola 
Albumit:  Raskasta joulua  Raskaampaa joulua  Raskasta joulua  Ragnarok Juletide  Raskasta joulua 2  Tulkoon joulu – akustisesti  Raskasta joulua IV  Viides adventti 
Raskasta iskelmää:  Raskasta iskelmää